
(Īpašā likumdošanas procedūra — apspriešanās)
Eiropas Parlaments,
–	ņemot vērā Komisijas priekšlikumu Padomei (COM(2023)0064),
–	ņemot vērā Līguma par Eiropas Savienības darbību 2. panta 1. punktu un 81. panta 3. punktu, saskaņā ar kuriem Padome ar to ir apspriedusies (C9-0026/2023),
–	ņemot vērā Reglamenta 82. pantu,
–	ņemot vērā Juridiskās komitejas ziņojumu (A9-0355/2023),
1.	apstiprina grozīto Komisijas priekšlikumu;
2.	tādēļ aicina Komisiju grozīt savu priekšlikumu saskaņā ar Līguma par Eiropas Savienības darbību 293. panta 2. punktu;
3.	aicina Padomi informēt Parlamentu, ja tā ir paredzējusi izmaiņas Parlamenta apstiprinātajā tekstā;
4.	prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu;
5.	uzdod priekšsēdētājai nosūtīt šo nostāju Padomei, Komisijai un dalībvalstu parlamentiem.

Grozījums Nr.		1
Lēmuma priekšlikums
2. apsvērums
	

	Komisijas ierosinātais teksts
	Grozījums

	(2)	Francija sniedza informāciju, kas liecina, ka tā ir īpaši ieinteresēta risināt sarunas par Komisijai nosūtīto nolīguma projektu, ņemot vērā Francijas un Alžīrijas īpašās ekonomiskās, kultūras, vēsturiskās, sociālās un politiskās saiknes.
	(2)	Francija sniedza informāciju, kas liecina, ka Francijas un Alžīrijas īpašo ekonomisko, kultūras, vēsturisko, sociālo un politisko saišu dēļ Francija ir īpaši ieinteresēta risināt sarunas par divpusēju nolīgumu ar Alžīriju, kura projekts tika nosūtīts Komisijai.



Grozījums Nr.		2
Lēmuma priekšlikums
8. apsvērums
	

	Komisijas ierosinātais teksts
	Grozījums

	(8)	Lielākā daļa jautājumu, uz kuriem attiecas Francijas un Alžīrijas nolīguma projekts, ietekmē ES acquis, jo īpaši ES tiesību aktus ģimenes tiesību jomā. Līdz ar to jautājumi, uz kuriem attiecas šādas starptautiskās saistības, ietilpst Savienības ekskluzīvajā ārējā kompetencē. Dalībvalstis var risināt sarunas par šādām saistībām vai uzņemties tās tikai tad, ja Savienība tās ir pilnvarojusi saskaņā ar Līguma par Eiropas Savienības darbību (LESD) 2. panta 1. punktu un atbilstoši materiālajam juridiskajam pamatam, proti, LESD 81. panta 3. punktam.
	(8)	Atsevišķi jautājumi, uz kuriem attiecas Francijas un Alžīrijas nolīguma projekts, ietekmē attiecīgo ES acquis ģimenes tiesību jomā. Līdz ar to jautājumi, uz kuriem attiecas šādas starptautiskās saistības, ietilpst Savienības ekskluzīvajā ārējā kompetencē. Dalībvalstis var risināt sarunas par šādām saistībām vai uzņemties tās tikai tad, ja Savienības likumdevējs tās uz to ir pilnvarojis saskaņā ar Līguma par Eiropas Savienības darbību (LESD) 2. panta 1. punktu un atbilstīgi LESD 81. panta 3. punktā noteiktajai likumdošanas procedūrai.



Grozījums Nr.		3
Lēmuma priekšlikums
1. pants – 1. daļa – 1. ievilkums
	

	Komisijas ierosinātais teksts
	Grozījums

	–	informēt Alžīriju, ka Eiropas Komisija piedalās sarunās kā novērotāja un tiks informēta par sarunu dažādajos posmos panākto progresu un rezultātiem;
	–	informēt Alžīriju, ka Eiropas Komisija var piedalīties sarunās kā novērotāja un tiks informēta par sarunu dažādajos posmos panākto progresu un rezultātiem;



Grozījums Nr.		4
Lēmuma priekšlikums
1. pants – 1. daļa – 2. ievilkums
	

	Komisijas ierosinātais teksts
	Grozījums

	–	mudināt Alžīriju apsvērt pievienošanos galvenajām konvencijām par ģimenes tiesību jautājumiem, ko izstrādājusi Hāgas Starptautisko privāttiesību konference, un sākt nopietnu analīzi par iemesliem, kuru dēļ Alžīrija pagaidām nav varējusi to darīt;
	–	mudināt Alžīriju apsvērt pievienošanos galvenajām konvencijām, kuras ir izstrādājusi Hāgas Starptautisko privāttiesību konference, un sākt to vispiemērotāko līdzekļu analīzi, ar kuriem novērš šķēršļus, kuru dēļ Alžīrija pagaidām nav varējusi to darīt;



Grozījums Nr.		5
Lēmuma priekšlikums
1. pants – 1. daļa – 3. ievilkums
	

	Komisijas ierosinātais teksts
	Grozījums

	–	informēt Alžīriju, ka pēc sarunu noslēgšanas ir vajadzīga Eiropas Savienības Padomes atļauja, lai puses varētu noslēgt nolīgumu;
	–	informēt Alžīriju, ka pēc sarunu noslēgšanas ir vajadzīga Eiropas Savienības Padomes atļauja, lai Francija varētu noslēgt nolīgumu;



Grozījums Nr.		6
Lēmuma priekšlikums
1. pants – 1. daļa – 4. ievilkums
	

	Komisijas ierosinātais teksts
	Grozījums

	–	informēt Alžīriju, ka Eiropas Savienības Padomes atļauja slēgt nolīgumu pēc Komisijas priekšlikuma var paredzēt, ka nolīgumam var būt ierobežots termiņš (piemēram, pieci gadi) un ka pēc tam tas var būt jāpārskata;
	–	informēt Alžīriju, ka Eiropas Savienības Padomes atļauja slēgt nolīgumu pēc Komisijas priekšlikuma var paredzēt, ka nolīgumam var būt ierobežots termiņš, iespējams, Eiropas Parlamenta un Padomes lēmumā par minētā nolīguma noslēgšanu nosakot automātisku pārjaunojuma kārtību;



Grozījums Nr.		7
Lēmuma priekšlikums
1. pants – 1. daļa – 4.a ievilkums (jauns)
	

	Komisijas ierosinātais teksts
	Grozījums

	
	–	iekļaut noteikumu, kas paredzētu nolīguma pilnīgu vai daļēju denonsēšanu vai pat attiecīgo nolīguma noteikumu aizstāšanu gadījumā, ja vēlāk tiek noslēgts nolīgums starp Savienību vai Savienību un tās dalībvalstīm, no vienas puses, un Alžīriju, no otras puses, vai ja Alžīrija pievienojas attiecīgajām Hāgas konvencijām;



Grozījums Nr.		8
Lēmuma priekšlikums
1. pants – 1. daļa – 5. ievilkums
	

	Komisijas ierosinātais teksts
	Grozījums

	–	iekļaut noteikumu par to, ka lēmumus, kuri saskaņā ar šo nolīgumu atzīti Francijā, nevar pēc tam izplatīt citās ES dalībvalstīs;
	–	iekļaut noteikumu par to, ka lēmumus, kuri saskaņā ar šo nolīgumu tiek atzīti Francijā, nevar pēc tam izplatīt citās ES dalībvalstīs kā atbilstīgus Savienības tiesību aktiem;



Grozījums Nr.		9
Lēmuma priekšlikums
1. pants – 1. daļa – 6. ievilkums
	

	Komisijas ierosinātais teksts
	Grozījums

	–	nodrošināt, ka noteikumi par tiesībām atteikt dokumentu izsniegšanu ir saskaņoti ar pārstrādātās Dokumentu izsniegšanas regulas 12. panta 3. punkta noteikumiem, kas nozīmē, ka adresāts var atteikt dokumentu izsniegšanu vai nu izsniegšanas brīdī, vai divu nedēļu laikā no izsniegšanas brīža;
	–	nodrošināt, ka ar Alžīriju sarunās apspriestā nolīguma noteikumi atbilst attiecīgajam Savienības acquis un Hāgas konvencijām;

